
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 156/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	1
	Σκλαβενίτης Ευστάθιος (Πρόεδρος)  
	1
	Γαντζίας Ιωάννης 

	2
	Σκληρός Φίλιππος
	2
	Μπακογιώργος Χρήστος

	3
	Κονιδάρης Κωνσταντίνος 
	3
	Γιαννούτσος Χαράλαμπος

	4
	Αρματάς Γεράσιμος 
	4
	

	5
	Κωνσταντινίδη Σεβαστή
	5
	

	6
	Σολδάτος Γεώργιος 
	6
	

	7
	Λάζαρης Νικόλαος 
	7
	

	8
	Κάτσενου Θεοδώρα (Τ)
	8
	

	9
	Λάζαρης Αρίστος 
	9
	

	10
	Καραγιάννης Αθανάσιος (Τ)
	10
	

	11
	Καλός Χαράλαμπος 
	11
	(οι οποίοι ήταν απόντες

	12
	Λύγδας Σπυρίδων 
	12
	 αν και κλήθηκαν νόμιμα)

	13
	Μπελεγρίνος Σπυρίδων 
	13
	

	14
	Μαργέλη Μαρία (Τ)
	14
	

	15
	Γαζής Γεώργιος (Τ)
	15
	

	16
	Δρακονταειδής Κωνσταντίνος  
	16
	

	17
	Σέρβος Κωνσταντίνος
	17
	

	18
	Θερμός Ευάγγελος
	18
	

	19
	Βερροιώτης Ευάγγελος 
	19
	

	20
	Βεροιώτης Αλέξανδρος
	20
	

	21
	Βεργίνης Σπυρίδων
 (Τ)
	21
	

	22
	Τσιρογιάννης Γεώργιος
	22
	

	23
	Αραβανή Χριστίνα  (Τ)
	23
	

	24
	Γιαννιώτης Παναγιώτης (Τ)
	24
	

	25
	Αργυρός Νικόλαος (Τ)
	25
	

	26
	Πεντεσπίτης Νικόλαος
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Στην συνεδρίαση προσκλήθηκε για να συμμετέχει με δικαίωμα ψήφου και η Πρόεδρος Συμβουλίου Δ.Κ. Λευκάδας η οποία απουσιάζει.

Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 4ο:   Απόφαση ΔΣ για καθιέρωση της 3ης Μαΐου, εορτής της Αγίας Μαύρας, πολιούχου της πόλης Λευκάδας, ως ημέρας αργίας για την πόλη της Λευκάδας
                                                                                        Εισηγητής:  Ευστάθιος Σκλαβενίτης, Πρόεδρος Δ.Σ.
Ο Πρόεδρος του Δημ. Συμβουλίου, κ. Ευστάθιος Σκλαβενίτης, αφού πήρε τον λόγο ως εισηγητής του θέματος, έθεσε υπόψη των μελών του Δ.Σ. τα εξής:
   Έχοντας υπόψη τις διατάξεις:

1)Της παρ. 10 του άρθρο 35 του Ν 3274/2004 «Οργάνωση και λειτουργία των Οργανισμών Τοπικής Αυτοδιοίκησης πρώτου και δεύτερου βαθμού» (Α΄ 195), που ορίζει ότι «Με προεδρικό διάταγμα, που εκδίδεται ύστερα από πρόταση των Υπουργών Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και Απασχόλησης και Κοινωνικής Προστασίας, μπορεί να ορίζεται ημέρα αργίας σε πόλεις, νομούς και περιφέρειες της Χώρας, για τον εορτασμό ιστορικού ή θρησκευτικού γεγονότος τοπικού, αντιστοίχως, χαρακτήρα». 

2)Του άρθρου 1 περ.2 ΠΔ 64/2014,ΦΕΚ Α 106/5.5.2014, που ορίζει ότι «Το Προεδρικό διάταγμα, η έκδοση του οποίου προβλέπεται στην παρ. 10 του άρθρου 35 του ν. 3274/2004 (195 Α΄), σχετικά με τον ορισμό ως ημέρας αργίας σε πόλεις, νομούς και περιφέρειες της Χώρας, για τον εορτασμό ιστορικού ή θρησκευτικού γεγονότος τοπικού, αντιστοίχως, χαρακτήρα, εκδίδεται εφεξής μόνο με πρόταση των Υπουργών Εσωτερικών και Οικονομικών».

3)Την υπ’ αριθ. 15/2026 ομόφωνη απόφαση του Συμβουλίου της Δημοτικής Κοινότητας Λευκάδας, η οποία προτείνει «Την καθιέρωση της 3ης Μαΐου ως εξαιρετέας ημέρας τοπικής αργίας για την πόλη της Λευκάδας, ημέρα εορτής της Αγίας Μαύρας (Τιμοθέου και Μαύρας) ως πολιούχου, όπως είθισται να τιμούνται οι Πολιούχοι». 

4)Το γεγονός ότι η καθιέρωση της 3ης Μαΐου, εορτής της Αγίας Μαύρας, πολιούχου της πόλης Λευκάδας, ως ημέρας αργίας για την πόλη της Λευκάδας, θα αποτελέσει την επίσημη θεσμοθέτηση ενός αιτήματος που στηρίζει η τοπική κοινωνία και θα ενισχύσει την τοπική πολιτιστική κληρονομιά της πόλης της Λευκάδας. 

                     Κατόπιν των ανωτέρω:

Ε ι σ η γ ο ύ μ α ι
Την λήψη απόφασης ΔΣ για καθιέρωση της 3ης Μαΐου, εορτής της Αγίας Μαύρας, πολιούχου της πόλης Λευκάδας, ως ημέρας αργίας για την πόλη της Λευκάδας, καθώς επίσης την κοινοποίηση της ως άνω απόφασης ΔΣ προς τους Υπουργούς Εσωτερικών και Οικονομικών, προκειμένου με πρόταση των ανωτέρω Υπουργών να εκδοθεί σχετικό προεδρικό διάταγμα, καθώς επίσης σε οποιαδήποτε αρμόδια αρχή απαιτείται για την υλοποίηση της απόφασης ΔΣ.  

Ακολούθησε ψηφοφορία κατά την οποία εικοσι  (20) Δ.Σ. ψήφισαν υπέρ της εισήγησης
                        Αποχή δήλωσε ο Δ.Σ. Βερροιώτης Ευάγγελος
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΟΜΟΦΩΝΑ
Την καθιέρωση της 3ης Μαΐου, εορτής της Αγίας Μαύρας, πολιούχου της πόλης Λευκάδας, ως ημέρας αργίας για την πόλη της Λευκάδας, καθώς επίσης την κοινοποίηση της ως άνω απόφασης ΔΣ προς τους Υπουργούς Εσωτερικών και Οικονομικών, προκειμένου με πρόταση των ανωτέρω Υπουργών να εκδοθεί σχετικό προεδρικό διάταγμα, καθώς επίσης σε οποιαδήποτε αρμόδια αρχή απαιτείται για την υλοποίηση της απόφασης ΔΣ.  

   
Η απόφαση αυτή πήρε αρ. 156/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

